Þegar veturkonungur lætur að sér kveða og norðanvindurinn gnauðar í skammdeginu á myrkum vetrarkvöldum fyrir utan gluggann þá er notalegt að setjast niður fyrir framan arininn með góða bók , heitt súkkulaði í bolla á gamla mátann og njóta þess að geta verið inni í hlýlegum húsakynnum . Þannig getum við búið til rómantískt umhverfi sem lætur engan ósnortinn . Þegar við veljum okkur húsgögn og heimilistæki eiga þau að endast árum saman og mikilvægt er að velja vönduð húsgögn sem eru ekki full af eiturefnum . Það er deginum ljósara að vönduð húsgögn kosta sitt fyrir vikið . Mikilvægt er því að vanda valið og kanna gæði vörunnar áður en ráðist er í kaup . Þó gæðavara sé oftast dýrari , í flestum tilvikum , þá endist hún lengur og líkleg til að vera laus við óþarfa eiturefni . Brynjólfur Halldór Björnsson framkvæmdastjóri verslunarinnar Brynju við Laugaveg 29 verður hjá Sjöfn Þórðar í þættinum Fasteignir og Heimili í kvöld : Verslunin Brynja var stofnuð 8. nóvember árið 1919 af Guðmundi Jónssyni , sem var ömmubróðir núverandi eiganda Brynju , Brynjólfs Halldórs Björnssonar . Brynja fangaði því 100 ára afmæli á nýliðnu ári með pomp og prakt og í tilefni þess heimsækir Sjöfn Þórðar , Brynjólf og ræðir tilurð og sögu verslunarinnar sem hefur verið í eigu stórfjölskyldunnar meira og minna í 100 ár . Allt frá byrjun verslunarinnar , rétt eins og nú í dag eru aðal verslunarvörurnar hverskonar járnvörur og verkfæri . „ Árið 1919 , á fyrstu árum verslunarinnar var hún staðsett við Laugaveg 24 , í sama húsi og Fálkinn . Þegar verslunin hafði verið rekin þar í 10 ár , þá festi Guðmundur Jónsson , þáverandi eigandi hennar , ömmubróðir minn , kaup á húsinu númer 29 við Laugaveg , þar sem Marteinn Einarsson hafði áður verið með sína verslun , en hann reisti stórhýsið þar sem nú er til húsa Kirkjuhúsið , “ segir Brynjólfur sem hefur staðið vaktina í Brynju í áratugi og gerir enn . Áhugaverður þáttur í kvöld þar sem sagan bak við Brynju er sögð og húsakynnum hennar eru gerð góð skil . Linda Lyngmo verkefnastjóri hjá Íslandsbanka verður hjá Sjöfn Þórðar í þættinum Fasteignir og Heimili í kvöld : Undanfarin misseri hafa vextir lækkað og aðgengi að lánsfé fyrir húsnæði orðið gagnsæjara og auðveldara en áður var . Sjöfn Þórðar heimsækir Lindu Lyngmo verkefnastjóra hjá Íslandsbanka og ræðir nánar um endurfjármögnum á húsnæðislánum , hvað það þýðir , þróunina og helstu ástæður þess að einstaklingar sækja um endurfjármögnun á húsnæðislánum sínum . „ Undanfarin ár hefur fólk í auknum mæli endurfjármagnað húsnæðislánin sín og hjá Íslandsbanka hefur hlutfallið undanfarin 2 - 3 ár verið um 50% af öllum lánveitingum , “ segir Linda og hvetur einstaklinga að verða meðvitaða og fylgjast vel með markaðinum . Í þættinum Fasteignir og Heimili á dögunum heimsótti Sjöfn Þórðar frumkvöðlana Atla Stefán Yngvason og Kristján Thors heim til Atla í Stakkholtið og fékk þá til að svipta hulunni af verðlaunabrauðtertu sinni sem hefur vakið mikla athygli . Atli Stefán og Kristján báru sigur úr býtum fyrir frumlegustu brauðtertu ársins 2019 í Brauðtertukeppninni sem var haldin af Brauðtertufélagi Erlu og Erlu í samstarfi við Menningarnótt og listakonurnar Tönju Leví og Valdísi Steinarsdóttur á Menningarnótt 2019 . Þeim er margt til lista lagt og það má með sanni segja að tilurð þessara brauðtertu sé hin frumlegasta og hugmyndin af skreytingunni er söguleg . „ Þegar við fórum í hugaflug að leita að hugmyndum hvernig við gætum skreytt brauðtertuna og tengt hana við hraðfisk , þá kom upp hugmyndin um skreið og skreiðarfánann hans Jörundar hundagakonungs , “ segir Atli Stefán . Sjöfn fékk að sjálfsögðu að smakka brauðtertuna og naut þess . „ Bragðið kemur verulega á óvart og bragðlaukarnir nutu sín í botn , ég hefði aldrei getað giskað á hvað er í þessari brauðtertu í fyrstu atrennu , “ sagði Sjöfn eftir smökkunina . Hér er uppskriftin komin í öllu sínu veldi . Koparinn hefur undanfarið verðið að koma sterkur inn á heimilin og margir hönnuðir hafa lagt ryðfría stálið , krómið og fægða nikkelið til hliðar í bili . Það var áberandi á nýliðnu ári og virðist koparinn koma sterkur inn á nýju ári , 2020 . Það kemur skemmtilega á óvart hvað messing eða koparinn er hlýr og fíngerður valkostur til móts við stálið , krómið eða nikkelið og kallar ekki síður fram glæsileika til að mynda eins og inni á baðherbergjum . Dimmir og skaplyndir litir hafa líka átt sterka endurkomu á vettvangi innanhússhönnunar undanfarið . Ingólfur Geir Gissurason löggiltur fasteignasali hjá Valhöll verður hjá Sjöfn Þórðar í þættinum Fasteignir og Heimili í kvöld : Líflegt hefur verið á fasteignamarkaðinum á árinu sem var að líða og margir þættir hafa áhrif á kaup og sölu á fasteignamarkaðinum . Sjöfn Þórðar heimsækir Ingólf Geir Gissurason löggiltan fasteignasala á fasteignasölunni Valhöll og fær hann til að gera upp árið 2019 á fasteignamarkaðinum og spá í stöðuna á nýju ári . „ Sala fasteigna tók kipp í lok árs eftir ákveðna kyrrstöðu síðastliðið sumar , það var eins og fólk heldi að sér höndum um tíma , “ segir Ingólfur Geir . Margrét Kristmannsdóttir framkvæmdastjóri PFAFF verður hjá Sjöfn Þórðar í þættinum Fasteignir og Heimili í kvöld : Vitundarvakning hefur orðið í samfélaginu hvað varðar nýtingu á fatnaði og fólk er farið að nýta sér notaðan fatnað í enn meiri mæli . Margrét Kristmannsdóttir framkvæmdastjóri hjá PFAFF er ein þeirra sem vill leggja lóð á vogarskálarnar og gera sitt til að sporna gegn fatasóun og er iðin við að kaupa notaðar flíkur og gera þær að sínu . „ Með saumavélinni er hægt að gera nýja flík úr gamalli flík og það er líka hægt að breyta flík eftir sínu höfði , “ segir Margrét sem þegar á nokkrar vandaðar gæða flíkur hún fékk á fatamörkuðum og hefur gert að sínum með góðri útkomu . Nú er árið 2019 að baki og nýtt ár runnið upp , árið 2020 . Margir fasteignaeigendur huga að hinum ýmsu verkefnum í byrjun árs sem tengjast fasteigninni og velja sér draumaverkefni . Eitt af þeim verkefnum sem margir huga að í ársbyrjun er garður heimilisins og hvaða straumar og stefnur eru í gangi á nýju ári þegar kemur að garðhönnun , hönnun palla skjólgirðinga og svo framvegis . Teymið hjá Urban Beat , Björn Jóhannsson og samstarfsfólk hans hafa farið yfir liðið ár og velt fyrir sér straumum og stefnum nýja ársins . Hvað skyldi teymið hjá Urban Beat telja að muni einkenna árið 2020 ? Frumkvöðlarnir Atli Stefán Yngvason og Kristján Thors verða hjá Sjöfn Þórðar í þættinum Fasteignir og Heimili í kvöld : Atli Stefán Yngvason og Kristján Thors fengu verðlaun fyrir frumlegustu brauðtertuna í Brauðtertukeppninni var haldin af Brauðtertufélagi Erlu og Erlu í samstarfi við Menningarnótt og listakonurnar Tönju Leví og Valdísi Steinarsdóttur á Menningarnótt Reykjavíkur árið 2019 . Sjöfn Þórðar heimsækir þá félaga og fær þá til að svipta hulunni af frumlegustu brauðtertunni og sögunni bak við tilurð hennar sem er hin ótrúlegasta . „ Þegar við fórum í hugaflug að leita að hugmyndum hvernig við gætum skreytt brauðtertuna og tengt hana við hraðfisk , þá kom upp hugmyndin um skreið og skreiðfánann hans Jörundar hundagakonungs , “ segir Atli Stefán .